Diari Oficial de la Generalitat Valenciana


Sumari del DOGV 4227, del 12-04-2002 (2002/3048)

RESOLUCIÓ de 20 de març de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana, a través de la Conselleria de Medi Ambient i l'Ajuntament de Villena per al desenvolupament d'actuacions de conservació sobre espècies de fauna catalogades del terme municipal de Villena.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/3048


Data del document
:   20-03-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Medi Ambient
    * Villena
    * administració local
    * protecció de la fauna
    * cooperació administrativa

RESOLUCIÓ de 20 de març de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana, a través de la Conselleria de Medi Ambient i l'Ajuntament de Villena per al desenvolupament d'actuacions de conservació sobre espècies de fauna catalogades del terme municipal de Villena. [2002/3048]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Medi Ambient i l'Ajuntament de Villena, el 8 d'octubre de 2001, un Conveni de col·laboració per al desenvolupament d'actuacions de conservació sobre espècies de fauna catalogades del terme municipal de Villena, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0205/2002, i que figura com a annex d'aquesta resolució.
  
València, 20 de març de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Generalitat Valenciana a través de la Conselleria de Medi Ambient i l'Ajuntament de Villena per al desenvolupament d'actuacions de conservació sobre espècies de fauna catalogades del terme municipal de Villena
  
València, 8 d'octubre de 2001
  
Reunits
  
D'una part, l'Honorable senyor Fernando Modrego Caballero, conseller de Medi Ambient de la Generalitat Valenciana, d'acord amb el Decret 6/2000, de 22 de maig, del president de la Generalitat Valenciana; en representació d'aquesta, i expressament facultat per a aquest acte per Acord del Govern Valencià de data 5 d'octubre de 2001.
  
I, d'una altra part, el senyor Vicente Rodes Amorós, alcalde de Villena, en nom i representació de l'Ajuntament d'aquesta ciutat, expressament facultat per a aquest acte per acord de la Comissió de Govern de data 16 de març de 2001.
  
Ambdues parts es reconeixen mútuament capacitat per a atorgar el present conveni, cada una d'elles en la representació que ostenta, i
  
Manifesten
  
Primer
  
La Generalitat Valenciana és competent en matèria de protecció del medi ambient, segons preveu l'art. 32.6 de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana (BOE núm. 164, de 10-07-82).
  
Les competències de protecció d'espècies amenaçades o en perill d'extinció li van ser transferides mitjançant el Reial Decret 2.365/1984, de 8 de febrer (BOE núm. 13, de 15-01-85) i dins de la Generalitat Valenciana, dites funcions s'exercixen per la Conselleria de Medi Ambient, segons establix el Decret 7/2000, de 22 de maig, del President de la Generalitat Valenciana, pel qual s'assignen competències a la Presidència i a les conselleries.
  
Segon
  
Dins del terme municipal de Villena es localitzen diverses poblacions d'espècies catalogades o protegides, tant de flora com de fauna, en concret poblacions de xoriguer petit (Falco naumanni) i el fartet (Aphanius iberus), incloses en el Reial Decret 439/1990, de 30 de març pel qual es regula el Catàleg Nacional d'Espècies Amenaçades (BOE núm. 82, de 5 d'abril de 1990); corresponent la gestió d'aquestes espècies a la Conselleria de Medi Ambient, sense perjudici de les competències que manté l'Ajuntament de la localitat i d'aquelles que es deleguen en aquesta matèria de conformitat amb la legislació vigent.
  
En l'exercici de tals competències de protecció d'espècies, la Generalitat Valenciana, a través de la Conselleria de Medi Ambient, en col·laboració amb l'Ajuntament de Villena està duent a terme des de 1997 un programa de reintroducció del xoriguer petit en aquest terme municipal.
  
Tercer
  
D'altra banda, l'Ajuntament de Villena és propietari de terrenys que reuneixen les característiques adequades per a convertir-se en àrees de reserva de fartet; la majoria d'aquests terrenys es troben ubicats en les restes de l'antiga llacuna endorreica de Villena, sent aquesta llacuna un dels hàbitats històrics de l'espècie i, per tant, la seua recuperació és considerada d'interés mediambiental.
  
Els estudis genètics portats a terme durant el desenvolupament del programa LIFE ?Creació d'una xarxa d'àrees de reserva per al samaruc a la Comunitat Valenciana?, sobre les característiques genètiques de les distintes poblacions de fartet de la Comunitat, posen de manifest que hi ha diferències significatives a nivell genètic en la població de fartet de Villena respecte a la resta de poblacions estudiades, de manera que la conservació d'aquesta població resulta d'especial interés.
  
Quart
  
Per tot açò anteriorment dit, es considera beneficiós i necessari per a l'interés públic la col·laboració entre l'Ajuntament de Villena i la Generalitat Valenciana, a fi de potenciar la conservació d'aquestes espècies; per la qual cosa els qui intervenen, en la qualitat que ostenten, formalitzen aquest conveni amb ple respecte a l'exercici legítim de les competències legals i en nom a la cooperació i assistència activa entre ambdues Administracions per a l'eficaç exercici de les seues competències, mitjançant el desenvolupament de les següents
  
Estipulacions
  
Primera
  
Constituïx l'objecte del present conveni establir la col·laboració entre la Generalitat Valenciana, a través de la Conselleria de Medi Ambient, i l'Ajuntament de Villena per a la conservació d'espècies de fauna catalogades dins del terme municipal de Villena, i en particular per a :
  
1. El desenvolupament d'accions de recuperació i conservació de les poblacions de xoriguer petit.
  
2. La creació d'àrees de reserva per al fartet dins del terme municipal de Villena.
  
Segona
  
La Generalitat Valenciana, a través de la Conselleria de Medi Ambient, es compromet de forma genèrica pel present conveni, a les següents actuacions:
  
1. La restauració de l'hàbitat natural d'espècies catalogades de fauna al terme municipal de Villena.
  
2. L'assistència tècnica en la gestió d'espècies de fauna catalogades o protegides al terme municipal de Villena.
  
Tercera
  
L'Ajuntament de Villena es compromet de manera genèrica pel present conveni a la disponibilitat i la cessió del dret a l'ús dels terrenys de propietat municipal que alberguen espècies catalogades, per a la realització d'actuacions per part de la Conselleria de Medi Ambient, contemplades dins de la clàusula primera del present conveni.
  
Quarta
  
La participació específica i concreta d'ambdues administracions es detallaran, si és procedent, mitjançant la firma de convenis singulars que facen efectiu el present conveni.
  
La iniciativa per a l'execució d'aquest conveni podrà provenir de qualssevol de les dues administracions, sempre que s'ajuste al que disposa les presents estipulacions.
  
Cinquena
  
En les actuacions derivades del present conveni, incloses les publicacions o divulgació que es realitzen per qualsevol medi, figuraran les referències a l'Ajuntament de Villena i a la Conselleria de Medi Ambient com a entitats cooperants.
  
Sisena
  
El present conveni entrarà en vigor en la data de la seua firma i tindrà caràcter indefinit, excepte denúncia d'alguna de les parts amb una antelació de dos mesos previs a la finalització de cada període anual.
  
Setena
  
Aquest conveni té naturalesa administrativa, i, estant exclosa l'aplicació directa de la legislació general de contractació administrativa es regirà per les seues pròpies normes i, en tot allò no previst, supletòriament, pels principis d'aquesta legislació i els generals de l'ordenament jurídic administratiu.
  
I perquè conste als efectes oportuns, en prova de conformitat, les parts firmen el present document, en triple versió exemplar i a un sol efecte, en el lloc i data indicats a l'inici.
  
El conseller de Medio Ambiente: Fernando Modrego Caballero
  
El alcalde de Villena: Vicente Rodes Amorós